<classify> TANZANIA imetajwa kuwa kinara ndani ya Afrika Mashariki kwa kusajili miradi mingi ya uwekezaji kutoka nje ya nchi. Na hali hiyo imetajwa kuchangiwa na uwepo wa tunu ya amani na utulivu.Kwa mujibu wa takwimu za Ripoti ya Biashara na Uwekezaji ya Jumuiya ya Afrika Mashariki, kuanzia mwaka 2011 hadi 2016 zinaonesha kwamba Tanzania imeongoza kwa kusajili miradi kutoka nje.Takwimu hizo zimeonesha kuwa Tanzania imefanikiwa kusajili miradi yenye thamani ya D ola za Marekani bilioni 17.4 ikifuatiwa na Uganda iliyosajili miradi yenye thamani ya D ola za Marekani bilioni 7.04 .Kenya inashika nafasi ya tatu kwa kusajili miradi yenye thamani ya dola za Marekani bilioni 6. Ripoti hiyo imeonesha kuwa Rwanda imeshika nafasi ya nne ikiwa na uwekezaji kutoka nje wenye thamani ya dola za Marekani bilioni 2.4 huku Burundi ikiwa na uwekezaji wa nje wenye thamani ya dola za Marekani milioni 30.6.Taarifa ya ripoti hiyo inabainisha kuwa, uwekezaji mkubwa uliofanyika nchini Tanzania unahusisha miradi mikubwa ya gesi na miundombinu. Katika uwekezaji huo, kiasi cha dola za Marekani milioni 4 4 7.8 zimewekwa na wawekezaji kutoka ndani ya Jumuiya ya Afrika Mashariki EAC.Kwa upande mwingine, katika kipindi cha kuanzia mwaka 2010 hadi 2016, Tanzania imefanikiwa kusajili jumla ya miradi 62 katika nchi za EAC yenye thamani ya dola za Marekani milioni 228 .4 .Kwa mujibu wa ripoti za Hali ya Biashara na Uwekezaji katika Jumuiya ya Afrika Mashariki za mwaka 2013, 2014, 2015 na 2016, Tanzania imewekeza kwa kiasi kikubwa katika nchi za Afrika Mashariki kuliko kanda nyingine.Ripoti ya mwaka 2016 imeonesha kuwa Tanzania imesajili miradi 19 nchini Burundi yeye thamani ya dola za Marekani milioni 31.5 huku miradi 18 yenye thamani ya dola za Marekani 23.9 ikisajiliwa nchini Uganda.Nchini Rwanda miradi 16 imesajiliwa ikiwa na thamani ya dola za Marekani milioni 68 .3 huku miradi tisa ikisajiliwa nchini Kenya yenye thamani ya dola za Marekani milioni 104.7.Uwekezaji mkubwa uliowekezwa nchini umefanyika katika sekta za mawasiliano, fedha, ujenzi, bima, kilimo na uzalishaji. Aidha, miradi mikubwa ambayo Tanzania imewekeza nchini Kenya na nchi nyingine wanachama ni ya biashara ya huduma ikiwemo za benki, wakala wa forodha, kampuni za ujenzi na uzalishaji.Miongoni mwa uwekezaji huo ni pamoja na kuanzisha tawi la Benki ya CRD B nchini Burundi mwaka 2012 na viwanda vya Azam Group vinavyomilikiwa na Kampuni ya Bakhresa vilivyoanzishwa katika nchi za Kenya, Uganda, Rwanda na Burundi.Kituo cha Uwekezaji nchini TIC, Mamlaka ya Maendeleo ya Biashara nchini TANTRAD E na Mamlaka ya Uwekezaji Z anzibar Z IPA, zimekuwa mstari wa mbele katika kuhimiza fursa hizo kupitia maonesho na makongamano.Kuvutia uwekezaji Taarifa iliyotolewa na Wizara ya V iwanda, Biashara na Uwekezaji ilisema mafanikio hayo ni kutokana na juhudi za serikali za kuimarisha miundombinu ya msingi kwenye maeneo yanayofaa kwa ajili ya Uwekezaji.Serikali imekuwa inajenga miundombinu katika maeneo haya kadiri ya upatikanaji wa fedha unavyoruhusu. Miundombinu hiyo ni kama barabara, umeme, maji, reli, bandari na mifumo ya mawasiliano, ilisema sehemu ya taarifa hiyo.Taarifa hiyo ilisema taasisi zinazohusika na uwekezaji nchini kama Kituo cha Uwekezaji Tanzania TIC, EPZ A na SID O, zimekuwa zinatumia maeneo haya kwa ajili ya kuvutia wawekezaji na ujenzi wa viwanda. Wizara hiyo imesema sababu zingine zilizochangia Tanzania kupendwa zaidi na wawekezaji ni pamoja na kuwepo kwa rasilimali kwa ajili ya uzalishaji, uwepo wa malighafi nchini ikiwemo kilimo, mifugo, uvuvi. Sababu zingine ni amani na usalama na uongozi bora tangu tulipopata uhuru.  <topic>: kitaifa 